Soontaga vald

Soontaga vald oli vald Pärnu maakonnas aastail 1939–1950.

Vald moodustati senise Koonga valla maa-alast, välja arvatud Kodasma küla ning Ellamaa ja Rintali asunduse maa-alad; senise Vee valla Parasma asunduse maa-alast; senise Veltsa valla maa-alast, välja arvatud Tõitse, Oidremaa ja Nõmme küla, Oidremaa, Karinõmme ja Väänja asunduse, Oidremaa sooasunduse, Vigala metskonna Keblaste metsandiku osa, Mõtsu metskonna Mõtsu ja Tuudi metsandiku osade ning nende piirkonnas asuvate heinamaatükkide maa-alad; senise Jõõpre valla lahusosa maa-alast seniste Audru ja Koonga valla piiride vahel.Väljavõte Vabariigi Presidendi otsusest nr. 88 – 7. oktoobrist 1938 (RT 1938, 87, 776)

Vald kuulus Riigivolikogu 34. valimisringkonda, kust valiti Ants Oidermaa.

Vald kuulus Audru põllumeeste konvendi tegevus- ja valimispiirkonda.

Soontaga vallavanem oli Mihkel Soodla.

1945. aasta augustis moodustati Soontaga vallas Lõpe külanõukogu keskusega Lõpe külas, Koonga külanõukogu keskusega Koonga külas ja Mihkli külanõukogu keskusega Keblaste külas.Eesti NSV Teataja, 1945, 32, 501 1950. aastal Soontaga vald likvideeriti ja selle alad arvati Lihula rajooni koosseisu.Eesti NSV Teataja, 1950, 11, 114 

Viited

Kategooria:Eesti vallad 1939
Kategooria:Pärnu maakonna endised vallad